OpenLLM-France/wikimedia huggingface dataset:
# Dover (Vermont)

Dover és una població dels Estats Units a l'estat de Vermont. Segons el cens del 2000 tenia 1.410 habitants.

## Demografia

Segons el cens del 2000, Dover tenia 1.410 habitants, 611 habitatges, i 372 famílies. La densitat de població era de 15,4 habitants per km².
Dels 611 habitatges en un 27,5% hi vivien nens de menys de 18 anys, en un 51,4% hi vivien parelles casades, en un 6,2% dones solteres, i en un 39,1% no eren unitats familiars. En el 29,3% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,2% tenia menys de 18 anys, un 5,8% entre 18 i 24, un 29,8% entre 25 i 44, un 31,1% de 45 a 60 i un 11,1% 65 anys o més.
L'edat mediana era de 41 anys. Per cada 100 dones de 18 o més anys hi havia 107,8 homes.
La renda mediana per habitatge era de 43.824 $ i la renda mediana per família de 49.688 $. Els homes tenien una renda mediana de 31.351 $ mentre que les dones 26.985 $. La renda per capita de la població era de 23.485 $. Entorn del 6,9% de les famílies i el 10% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Dover». American Fact Finder. Oficina del Cens dels Estats Units, 12-01-2010.
# Carrer de Casp

El carrer de Casp és un carrer de Barcelona que es troba al districte de l'Eixample. El nom prové del Compromís de Casp (24 de juny de 1412) pres pels jutges elegits pels parlaments del Principat de Catalunya i dels regnes d'Aragó i de València, per a l'entronització a Catalunya i Aragó de la casa Trastàmara, mort el rei Martí l'Humà, el 31 de maig de 1410, sense successió directa.

## Nomenclàtor

Víctor Balaguer, encarregat del nomenclàtor de l'Eixample, li va posar inicialment Carrer del Compromís de Casp. Durant la dictadura aquest nom va ser modificat com a Calle Caspe i posteriorment amb la democràcia es va anomenar Carrer de Casp, perdent el seu significat inicial.

## Edificis rellevants

Al carrer de Casp hi ha diversos llocs destacats, com la Casa Calvet, el Col·legi Casp-Sagrat Cor de Jesús, el Casal de Sant Jordi, el Teatre Novedades, el Teatre Tívoli, entre d'altres. Antigament també hi havia la galeria d'art Sala Esteva, on van exposar artistes de renom com Pablo Picasso. Des de 1926 hi ha la seu de Ràdio Barcelona, l'emissora degana.

## Vegeu també

* Hodonímia de Barcelona

## Referències

* ↑ Llorens, Carles «Objectiu: Espanyolitzar Catalunya» (paper). Sàpiens. Sàpiens Publicacions [Barcelona], núm.128, 01-04-2013, p.44-49. ISSN: 1695-2014.
* ↑ «90 anys de ràdio al carrer Casp». SER Catalunya, 25-02-2016.
# Clancy Wiggum

Clancy Wiggum és un personatge fictici de la sèrie de televisió d'Els Simpsons doblat en català per Enric Isasi-Isasmendi. El cognom del personatge fa referència al cognom de soltera de la mare de Matt Groening, creador dels Simpsons.
Clancy Wiggum va néixer a Baltimore, Maryland. És el cap de policia de Springfield i representa l'estereotip de policia estatunidenc: obès, incompetent, aficionat a les rosquilles i mandrós.

## Referències

* ↑ «Fitxa de doblatge». Arxivat de l'original el 2016-03-03. [Consulta: 13 gener 2010].
* ↑ Groening, Matt. «47 Secrets About The Simpsons, A Poem of Sorts, and Some Filler». A: Simpsons Comics Royale. Perennial, 2001, p. 90–91. ISBN 0-06-093378-X.
Personatges d'Els Simpson :
# Georg August Goldfuß

    Aquest autor és citat en taxonomia animal amb el nom «Goldfuss».
Georg August Goldfuß, nascut el 18 d'abril del 1782 a Thurnau i mort el 2 d'octubre del 1848 a Poppelsdorf (actualment part de Bonn), fou un paleontòleg i zoòleg alemany.

## Biografia

Georg August Goldfuß nasqué el 18 d'abril del 1782 a Thurnau. Estudià al Col·legi Mèdic i Quirúrgic de Berlín i després passà a la Universitat d'Erlangen, on el 1804 es graduà amb un Ph. D.
Seguidament viatjà a Sud-àfrica. El 1806 tornà a Erlangen i a partir del 1811 exercí com a professor adjunt a la universitat. El 1818 aconseguí el títol de professor de zoologia. Posteriorment fou nomenat professor de zoologia i mineralogia a la Universitat de Bonn. Durant el 1839-1840 fou rector d'aquesta mateixa universitat.
A partir del 1806 comença à estudiar de manera activa els fòssils del territori alemany.
Juntament amb el paleontòleg i comte Georg von Münster, publicà la important obra Petrefactae Germaniae (1826—1844), que tenia l'objectiu de recollir il·lustracions de tots els invertebrats fòssils d'Alemanya, però es quedà incompleta i tan sols inclogué il·lustracions dels porífers, els coralls, els equinoderms i els mol·luscs.
Georg August Goldfuß morí el 2 d'octubre del 1848 a Poppelsdorf.

## Referències

* ↑ Гольдфусс, Георг Август al Diccionari Enciclopèdic Brockhaus i Efron
# Gorka García Zubikarai

Gorka García Zubikarai (Antzuola, 8 de febrer de 1975) és un exfutbolista professional basc, que ocupava la posició de migcampista.

## Trajectòria

Després de militar en els modestos SD Llodio i Amurrio Club, a l'estiu de 1999 recala a la SD Eibar, amb qui debuta a la Segona Divisió. Eixe any el migcampista qualla una gran temporada, amb 41 partits i dos gols. Aquestes xifres li valen que el Llevant UE l'hi incorpore al seu planter.
Al quadre valencià, el migcampista milita dues temporades tot sumant 63 partits com granota, destacant sobretot a la primera. El 2002 deixa el Llevant i marxa al Córdoba CF, amb qui signa una altra bona temporada.
Tota aquesta regularitat possibiliten el fitxatge per part del CA Osasuna la temporada 03/04. Eixa campanya el basc debuta a la màxima categoria, però només hi apareix en deu partits. Aquesta mala temporada suposa un canvi d'inflexió en la carrera de Gorka García, que no recuperaria la titularitat ni en el seu retorn al Córdoba CF (04/05), ni posteriorment a la Lorca Deportiva (05/07). L'estiu del 2007 recala a la Cultural Leonesa, de Segona Divisió B.

## Enllaços externs

* Fitxa del jugador
# ISO 3166-2:DZ

ISO 3166-2:DZ és el subconjunt per a Algèria de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a Algèria l'estàndard ISO 3166-2 està format per 48 províncies.
Cada codi es compon de dues parts, separades per un guió. La primera part és DZ, el codi ISO 3166-1 alfa-2 per a Algèria. La segona part són dos dígits:
* 01–31: províncies creades el 1974
* 32–48: províncies creades el 1983
Els codis per ambdós grups de províncies són assignats segons l'ordre de l'alfabet àrab.

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).
| Codi | Nom de la subdivisió (fr) | Nom de la subdivisió (ar) |
| DZ-01 | Adrar | أدرار |
| DZ-44 | Aïn Defla | عين الدفلى |
| DZ-46 | Aïn Témouchent | عين تموشنت |
| DZ-16 | Alger | الجزائر |
| DZ-23 | Annaba | عنابة |
| DZ-05 | Batna | باتنة |
| DZ-08 | Béchar | بشار |
| DZ-06 | Bugia | بجاية |
| DZ-07 | Biskra | بسكرة |
| DZ-09 | Blida | البليدة |
| DZ-34 | Bordj Bou Arréridj | برج بوعريريج |
| DZ-10 | Bouira | البويرة |
| DZ-35 | Boumerdès | بومرداس |
| DZ-02 | Chlef | الشلف |
| DZ-25 | Constantine | قسنطينة |
| DZ-17 | Djelfa | الجلفة |
| DZ-32 | El Bayadh | البيض |
| DZ-39 | El Oued | الوادي |
| DZ-36 | El Tarf | الطارف |
| DZ-47 | Ghardaïa | غرداية |
| DZ-24 | Guelma | قالمة |
| DZ-33 | Illizi | اليزي |
| DZ-18 | Jijel | جيجل |
| DZ-40 | Khenchela | خنشلة |
| DZ-03 | Laghouat | الأغواط |
| DZ-29 | Mascara | معسكر |
| DZ-26 | Médéa | المدية |
| DZ-43 | Mila | ميلة |
| DZ-27 | Mostaganem | مستغانم |
| DZ-28 | Msila | المسيلة |
| DZ-45 | Naama | النعامة |
| DZ-31 | Oran | وهران |
| DZ-30 | Ouargla | ورقلة |
| DZ-04 | Oum el Bouaghi | أم البواقي |
| DZ-48 | Relizane | غليزان |
| DZ-20 | Saïda | سعيدة |
| DZ-19 | Sétif | سطيف |
| DZ-22 | Sidi Bel Abbès | سيدي بلعباس |
| DZ-21 | Skikda | سكيكدة |
| DZ-41 | Souk Ahras | سوق أهراس |
| DZ-11 | Tamanrasset | تمنراست |
| DZ-12 | Tébessa | تبسة |
| DZ-14 | Tiaret | تيارت |
| DZ-37 | Tindouf | تندوف |
| DZ-42 | Tipaza | تيبازة |
| DZ-38 | Tissemsilt | تسمسيلت |
| DZ-15 | Tizi Ouzou | تيزي وزو |
| DZ-13 | Tlemcen | تلمسان |
* ↑ El nom en àrab en alfabet àrab no és inclòs a l'estàndard ISO 3166-2.

## Enllaços externs

* ISO Online Browsing Platform: DZ (Plataforma Online d'Exploració ISO: DZ) (anglès)
* Províncies d'Algèria, Statoids.com (anglès)
# Etheostoma variatum

Etheostoma variatum és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dover (Pennsilvània)

Dover és una població dels Estats Units a l'estat de Pennsilvània. Segons el cens del 2000 tenia 1.815 habitants.

## Història

James Joner va comprar 0,82 km² el 1764 i va construir la ciutat de Dover. Va ser conegut generalment com Joners Town fins al 1815, quan es va establir una oficina de correus a Dover.
Durant la campanya de Gettysburg de la Guerra Civil Americana de 1863, Dover va ser breument ocupada durant la nit, del 30 de juny a l'1 de juliol, per la cavalleria confederada sota el comandament de J.E.B. Stuart.
Dover va ser incorporat el 1864, 100 anys després de ser fundat.
La Casa Englehart Melchinger va ser inclosa al Registre Nacional de Llocs Històrics el 1992.

## Demografia

Segons el cens del 2000, Dover tenia 1.815 habitants, 770 habitatges, i 489 famílies. La densitat de població era de 1.401,6 habitants per quilòmetre quadrat.
Dels 770 habitatges en un 30,3% hi vivien nens de menys de 18 anys, en un 47,9% hi vivien parelles casades, en un 10,1% dones solteres, i en un 36,4% no eren unitats familiars. En el 28,2% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,7% tenia menys de 18 anys, un 11,6% entre 18 i 24, un 30,8% entre 25 i 44, un 23,7% de 45 a 60 i un 10,1% 65 anys o més.
L'edat mediana era de 35 anys. Per cada 100 dones de 18 o més anys hi havia 98,9 homes.
La renda mediana per habitatge era de 41.250 $ i la renda mediana per família de 46.086 $. Els homes tenien una renda mediana de 33.796 $ mentre que les dones 22.826 $. La renda per capita de la població era de 19.108 $. Entorn del 4,3% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «The History of Dover Borough». The Greater Dover Historical Society. [Consulta: 15 març 2020].
* ↑ «National Register Information System». National Register of Historic Places. Servei de Parcs Nacionals, 09-07-2010.
* 1 2 3 «Fact Sheet- Dover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Dover». American Fact Finder. Oficina del Cens dels Estats Units, 12-01-2010.
# Chavín de Huántar

Chavín de Huántar és un lloc o monument arqueològic, situat al districte de Chavín de Huántar, província de Huari, departament d'Ancash, al Perú. Està inscrit a la llista del Patrimoni de la Humanitat des del 1985.
Està a 462 km al nord-est de Lima. El lloc té una elevació de 3.177 msnm, a la serra Oriental d'Áncash, a l'est de la serralada Blanca. La ubicació de la ciutat és en la confluència dels rius Huacheksa i Mosna, a la conca alta del riu Marañón, punt de pas des de la costa cap a la selva, cosa que la converteix en una localització ideal per a la recol·lecció i el trànsit de béns.

## Referències

* ↑ http://whc.unesco.org/en/list/330
# Casa del Capellà (Vilassar de Mar)

La Casa del Capellà és un edifici del municipi de Vilassar de Mar (Maresme) que forma part de l'Inventari del Patrimoni Arquitectònic de Catalunya. És representatiu de l'arquitectura de l'últim terç del segle xix, anomenada d'indians. Aquesta casa fou manada construir per un capità de vaixell i posteriorment va ser la casa del capellà.

## Descripció

És un edifici civil que segueix la línia del carrer i ocupa una cantonada. Està format per una planta baixa, un pis i unes golfes i cobert per una teulada de dues vessants amb el carener paral·lel a la façana. Destaca especialment la façana, amb tres obertures per planta, amb una gran balconada que recorre l'amplada de l'edifici i la balustrada superior que el corona i tanca la vessant frontal de la teulada. El conjunt en general té un cert aire eclèctic: l'ús de la fusta en la barana del pis, les trencaaigües triangulars i l'arrebossat que representa carreus i dovelles. Cal remarcar el treball de les reixes de ferro de la façana i del mur lateral. Hi ha una eixida o pati posterior. Malgrat l'aspecte unitari del conjunt, actualment són dos habitatges diferents, amb dues entrades.

## Referències

* 1 2 3 4 «Casa del Capellà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
# Clan na Gael

Clan na Gael (ortografia irlandesa moderna: Clann na nGael, IPA: [ˈklˠaːn̪ˠ n̪ˠə ˈŋeːl̪ˠ]; "família dels gaels") va ser una organització republicana irlandesa als Estats Units a finals dels segles XIX i XX, successora de la Germandat Feniana i una organització germana de la Germandat Republicana Irlandesa.
# Guia Campsa-Repsol

La Guia Campsa-Repsol, Guia Campsa o Guia Repsol, és una guia espanyola creada l'any 1981 que proposa rutes i itineraris en automòbil, i dona informació turística dels indrets pels quals es pot passar, donant una gran importància a la gastronomia. La gastronomia n'és un apartat independent, separat del de "turisme" i del de "mapes i rutes", i s'hi qualifiquen nombrosos restaurants. Dins de la gastronomia també dona gran importància als vins, dels quals a la guia de l'any 2009 n'hi ha 75 d'espanyols de comentats i qualificats.

## Qualificació en restauració

Per a la qualificació dels restaurants, els crítics de la guia el consideren interessant per l'emplaçament, l'estil de cuina, la carta de vins i el servei. Té en compte la competència al municipi, és a dir, "el nivell gastronòmic de la zona", de manera que és més exigent amb els locals a municipis on en general hi hagi més restaurants i on el nivell general d'aquest sigui més alt. També té en compte la relació qualitat-preu.

### Els "sols"

A la guia Campsa-Repsol hi ha cinc categories diferents que es mostren al costat de cada restaurant:
* (Sense categoria): Si el restaurant no té cap símbol al costat vol dir que els crítics d'aquesta guia no el troben prou interessant com per a meréixer una "R".
* R: Restaurant recomanat, una R al costat del nom d'un restaurant vol dir que els crítics el consideren prou interessant segons els criteris exposats.
* Un "sol": al costat d'un nom d'un restaurant vol dir que hi ha varietat de plats i una qualitat excel·lent.
* Dos "sols": indiquen "qualitat excel·lent a la cuina", es consideren millors que els que tenen un sol però no tant com els que en tenen tres.
* Tres "sols": és la màxima qualificació que dona aquesta guia i correspon als restaurants considerats "els millors de l'any".

### Els atorgadors de sols

Segons la guia, les qualificacions es basen en el criteri de la Reial Acadèmia Espanyola de la Gastronomia (RAEG), de la Confradia de la Bona Taula i els inspectors de restaurant, als quals pot influir el criteri de les acadèmies de cada Comunitat Autònoma i les notícies gastronòmiques publicades durant l'any.

## Qualificació en enologia

La guia inclou una Guia dels Millors Vins d'Espanya, a la qual es parla de denominacions d'origen, cellers i vins espanyols. Els crítics de la guia, assessorats per la RAEG, seleccionen els vins que consideren més prestigiosos d'Espanya i els comenten i qualifiquen. La qualificació és una puntuació que pot anar de 0 a 100 sobre 100.

## Referències

* 1 2 3 4 5 6 7 8 9 10 «Guia Campsa-Repsol». Arxivat de l'original el 2009-03-03. [Consulta: 21 setembre 2009].
* ↑ «Guia de vins». Arxivat de l'original el 2009-08-22. [Consulta: 21 setembre 2009].

## Enllaços externs

* Web de la Guia Repsol
# Etheostoma tuscumbia

Etheostoma tuscumbia és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 6,1 cm de longitud total.

## Distribució geogràfica

Es troba a Nord-amèrica: Alabama.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Draft de l'NBA del 1951

El Draft de l'NBA de 1951 va constar de 12 rondes, amb 87 jugadors seleccionats. La primera elecció d'aquesta edició, Gene Melchiorre, va passar a la història per no disputar cap minut a l'NBA, per culpa de veure's involucrat en un escàndol d'apostes durant la seva etapa universitària.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Gene Melchiorre | Estats Units | Baltimore Bullets | Bradley |
| 2 | Mel Hutchins | Estats Units | Tri-Cities Blackhawks | Brigham Young |
| 3 | Marcus Freiberger | Estats Units | Indianapolis Olympians | Oklahoma |
| 4 | Zeke Sinicola | Estats Units | Fort Wayne Pistons | Niagara |
| 5 | John McConathy | Estats Units | Syracuse Nationals | Northwestern State |
| 6 | Ed Smith | Estats Units | New York Knicks | Harvard |
| 7 | Ernie Barrett | Estats Units | Boston Celtics | Kansas State |
| 8 | Sam Ranzino | Estats Units | Rochester Royals | North Carolina State |
| 9 | Don Sunderlage | Estats Units | Philadelphia Warriors | Illinois |
| 10 | Whitey Skoog | Estats Units | Minneapolis Lakers | Minnesota |

## Segona ronda

| Posició | Jugador | Nacionalitat | Equip NBA | Universitat/Club |
| 11 | Jack Stone | Estats Units | Baltimore Bullets | Kansas State |
| 12 | Bill Gossett | Estats Units | Tri-Cities Blackhawks | Colorado State |
| 13 | Scotty Steagall | Estats Units | Indianapolis Olympians | Millikin |
| 14 | Jack Kiley | Estats Units | Fort Wayne Pistons | Syracuse |
| 15 | Don Savage | Estats Units | Syracuse Nationals | LeMoyne College |
| 16 | Roland Minson | Estats Units | New York Knickerbockers | Brigham Young |
| 17 | Bill Garrett | Estats Units | Boston Celtics | Indiana |
| 18 | Ray Ragelis | Estats Units | Rochester Royals | Northwestern |
| 19 | Mel Payton | Estats Units | Philadelphia Warriors | Tulane |
| 20 | Lew Hitch | Estats Units | Minneapolis Lakers | Kansas State |
# Chawand

Chawand (चावंड) és una ciutat del districte d'Udaipur al Rajasthan, a pocs quilòmetres al sud d'Udaipur (Rajasthan) a mig camí entre aquesta ciutat i Dungarpur. És coneguda perquè un temps després de la victòria d'Akbar a Hadilghati (1576) fou la capital de Pratap Singh II (1572-1597) des del 1585 fins al 1597, i del seu successor Amar Singh I (1597-1620) fins al 1615. Tanmateix és coneguda com a centre de l'escola mewari de pintura. A la ciutat es troba el monument o memorial erigit per a Pratap, que fou incinerat al proper llogaret de Bandoli, a la riba d'un petit rierol.

## Referències

* ↑ «Bharat Discovery».
* ↑ Maharana Pratp Chhatri Chawand a Youtube
* ↑ «Maharana Pratap - History of Chittorgarh». www.chittorgarh.com. [Consulta: 19 gener 2016].
# Casa Gras (Manlleu)

La Casa Gras és un edifici de planta baixa i dos pisos del municipi de Manlleu (Osona) que forma part de l'Inventari del Patrimoni Arquitectònic de Catalunya. En una de les portes hi ha una llinda amb la data de 1857. L'arquitecte fou Joan Sardà.

## Descripció

A la planta baixa hi ha una successió de portes de testeres d'angle recte, excepte en la porta principal, que s'obre a un carrer lateral i presenta columnes adossades que aguanten un arc carpanell molt rebaixat. El primer pis està format per un seguit de balcons, dels quals el que està situat sota la porta principal és triple i el que està al centre de la façana de la plaça de la Quintana és doble, assenyalant les parts més importants de la casa, l'antiga "sala". El pis superior està format per una sèrie de balcons, col·locats amb total simetria amb els anteriors. La teulada està constituïda per bigues de fusta i llates transversals amb acabat de teules aràbigues que forma un ràfec decorat amb formes geomètriques (enrajolat). Totes les llindes dels balcons i les mènsules que els aguanten, estan decorades amb baixos esculpits amb motius vegetals.

## Referències

* 1 2 «Casa Gras». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].